Povratak Zorana Milanovića na političku scenu najavom kandidature na predsjedničkim izborima nije posve promašen potez, sudeći prema rezultatima ankete Jutarnjeg, u kojoj je do srijede u 11:10 sati prikupljeno više od 50.000 glasova.

Naime, na pitanje za koga biste glasovali na predsjedničkim izborima, od pet kandidata koji su do sada najavili kandidaturu, uvjerljivo najviše glasova osvojio je - Zoran Milanović. Za njega bi se u ovom trenutku odlučilo 41 posto.

Za aktualnu Predsjednicu Republike Kolindu Grabar-Kitarović glasalo bi 18 posto anketiranih, a 15 posto na predsjedničkim izborima glasalo bi za Mislava Kolakušića, jednako kao i za Miroslava Škoru.

Trenutno najmanje glasova u anketi osvojio je Ivan Pernar (10 posto), koji je nakon izlaska iz Živog zida najavio da će se kandidirati za predsjednika.